ભાજપના ઘોષણા પત્રમાં ખેડૂતો પર ખાસ ધ્યાન કેન્દ્રિત કરવામાં આવ્યું છે. તમામ નાના અને સીમાંત ખેડૂતો માટે પાક ધિરાણ માફ કરવામાં આવશે. ભવિષ્યમાં શેરડીની ખેતી કરનાર ખેડૂતોને પાક વેચ્યાના 14 દિવસની અંદર સંપૂર્ણ વળતર મળી રહે એ સુનિશ્ચિત કરવામાં આવશે. સરકાર બન્યા પછી 120 દિવસની અંદર બેંકો અને સુગર મીલોના સમન્વયથી ખેડૂતોની બાકીની રકમની સંપૂર્ણ ચૂકવણી કરવામાં આવશે. ન્યૂનતમ સમર્થન મૂલ્ય પર પાક ખરીદીની વ્યવસ્થા કરવામાં આવશે.